lflage/wiki-talks huggingface dataset:
Keskustelu:Hedelmäbanaani

message: Miksi suomeksi pitää olla erillinen artikkeli hedelmäbanaanista, vaikkei sellaista ole esimerkiksi ruotsin-, viron tai englanninkielisessäkään Wikipediassa. Käyttäjät hakevat varmasti tietoa banaanista, mutta päätyvätkin tynkäartikkeliin, koska suurin osa tiedoista siirrettiin tänne. 85.76.140.253 20. maaliskuuta 2024 kello 06.15 (EET)
replies: text: Koska ne banaanit, joita kaupasta yleensä ostetaan, eivät tule banaanista (Musa × paradisiaca) vaan kääpiöbanaanista (Musa acuminata). Ruotsinkielisessä Wikipediassa on artikkeli hedelmäbanaanista (:sv:Banan), ja se on linkitetty tähän artikkeliin. Englanninkielisessä Wikipediassa hedelmäbanaanit käsitellään artikkelissa :en:Banana, joka on rajaukseltaan hieman laajempi kuin fi- ja svwikin artikkelit. Banaani-artikkelin uudelleenkirjoituksen yhteydessä mietin kyllä muitakin vaihtoehtoja, mutta päädyin mielestäni parhaaseen ratkaisuun, joka ei mene uuden tutkimuksen puolelle. Toki olisi hyvä, jos Musa × paradisiaca olisi suomenkieliseltä nimeltään jotain muuta kuin banaani, mutta Wikipedia ei voi päättää sitä nimeä. --Paranaja (keskustelu • muokkaukset) 20. maaliskuuta 2024 kello 10.58 (EET)
thread_title:  Artikkelin tarkoitus?
Keskustelu:Lofootit

message: Minulla muisti sellainen että nimi Lofoten tarkoittaa ilveksen jalka. Saariryhmä sijaitsee Norjassa. Olin toisella kansakoulun luokalla kun juttu oli tästä. 2001:999:600:D22B:981A:2BA4:FF6B:9B54 21. maaliskuuta 2024 kello 08.44 (EET)
thread_title:  LOFOTEN
Keskustelu Wikipediasta:Viikon kilpailu/Viikon kilpailu 2024-12

message: Eikös tiivistetymmin kisa-alue voisi olla :fi:Luokka:Napa-alueet, kun tuollainenkin on olemassa. Saataisiin vaikkapa kansainväliset polaarivuodet mukaan... Ja se olisi sopivampi luokka kansallisille polaaritutkimuslaitoksille, joista osa (muttei kaikki) on luokiteltu jomman kumman napa-alueen luokkaan. --Paju (keskustelu) 21. maaliskuuta 2024 kello 14.42 (EET)
replies: text: Tajusin saman vasta sen jälkeen, kun kisan aihe oli ehditty hyväksyä tuossa muodossa. En tiedä kannattaako enää muuttaa. ~JakeNorthernlynx (♯ · ♭ · ♮) 21. maaliskuuta 2024 kello 22.28 (EET)
replies: text: :Ei tuo mikään iso ongelma musta ole laajentaa tuota. Sieltä tulee vain muutamia artikkeleita lisää eikä kukaan menetä pisteitä. Käytännössä tässä tarkoitetaan kuitenkin samaa asiaa. --PtG (keskustelu) 21. maaliskuuta 2024 kello 23.20 (EET)
replies: text: :: Järkiperäistäminen kannattaa. Polaaritutkimuslaitokset kuuluvat tuonne ja artikkelit niistä. Näitä olen jo hitusen muokannut ja olisin muokannut / laatinut uusiakin, mutten tällä luokituksella taida viitsiä. On tyhmää luokitella harhaanjohtaviin alaluokkiin. Polaaritutkimuslaitosten tutkimuslaivatkin palvelevat sekä Eteläisen että Pohjoisen jäämeren tutkimusta ja niiden tutkimusasemia (ja muutakin merentutkimusta). Esimerkiksi NPI:n RV Kronprins Haakon (2017) olisi kiinnostava artikkeliaihe, ja on saanut venäläisetkin seuraamaan toisella laivalla sitä ainakin yhden välikohtauksen verran, ja kiinalaisten, eteläkorealaisten yms. vastaavat paatit... Olin ajatellut luoda alaluokan polaaritutkimuksesta tuohon Luokkaan:Napa-alueet, kuten sv-, no- ja de-wikessä on, esim. :de:Kategorie:Polarforschung. Tutkimusasema-artikkeleista kuten  tämä Ukrainan tutkimusasema saisi pojoja, mutta paljon oleellista jäisi ulos. Pyytäisin korjausta luokitteluun, että olisi järkeä tulla messiin, muuten menisi tämäkin kisailu ohi ja tuotokset vähemmiksi.--Paju (keskustelu) 22. maaliskuuta 2024 kello 00.34 (EET)+edit kello 00.44 (EET)

text: ::No eipä kai. Mitä ajattelin nyt kun tarkemmin ajattelee? ~JakeNorthernlynx (♯ · ♭ · ♮) 22. maaliskuuta 2024 kello 08.48 (EET)
thread_title: Kisa-alue kompaktimmin?
Keskustelu mallineesta:Observatorio2

message: Mallineen lähtöoletus, että observatorio liittisi tähtitieteeseen, on väärä. Useilla havaitsevan/mittaavan luonnontieteen alalla on observatorioita. Observatoriomallineen tulisi sisällyttää nämäkin; mielellään samalla mallineella voisi ryhdistää myös (muutkin) luonnontieteelliset mittaus- ja tutkimusasemat. --Paju (keskustelu) 22. maaliskuuta 2024 kello 03.16 (EET)
thread_title: Puutteellinen malline
Keskustelu:California High-Speed Rail

message: Mielestäni tämän voisi siirtää nimelle Kalifornian suurnopeusjuna. California High-Speed Rail on sen verran geneerinen nimi, että suomennos tuntuisi luontevalta. Eihän New Yorkin metro -artikkelikaan ole nimeltään New York City Subway. Jos nimi olisi hyvin maailmanlaajuisesti tunnettu brändinimi (esim. Shinkansen), silloin voisi pysyä alkuperäisessä, mutta nyt kallistun suomennoksen puolelle. Monessa muussakin wikissä tämän artikkelin nimi on käännetty. --Roopeank (keskustelu) 22. maaliskuuta 2024 kello 14.28 (EET)
thread_title:  Artikkelin nimi
Keskustelu:Matti Kuusela

message: Olisikohan aika vähän päivittää tätä artikkelia?  https://www.ksml.fi/uutissuomalainen/6648486
""Aamulehti poisti verkosta yli 500 juttua – syynä ex-toimittajan kirjapaljastukset"" 91.155.236.4 22. maaliskuuta 2024 kello 16.27 (EET)
thread_title:  Kuuselan väitetyt sepitteet
Keskustelu:Laulukaija

message: Sivulla on väärä kuva, mutta en osannut poistaa sitä. Kuvan tiedoissakin lukee, että ko. kuvassa on laulukaijan sijaan Orange-chinned Parakeet, epolettiaratti. Penkinvaltaaja (keskustelu) 22. maaliskuuta 2024 kello 16.45 (EET)
replies: text: Hyvä huomio, kiitos. Kuva tuli wikidatasta, poistin siellä. –Anr (keskustelu) 22. maaliskuuta 2024 kello 16.54 (EET)
thread_title:  Väärä kuva
Keskustelu:As Slow as Possible

message: Nimim. Inehmon kirjoittama artikkeli, jonka bongasin tiesitkö että -palstan tarjokkaista. Artikkeli painottuu melko vahvasti yksittäiseen esitykseen, joten sävellyksen taustoista ja varhaisista esityksistä voisi toki olla enemmänkin. Mielestäni se on kuitenkin jo nyt riittävän kattava lupaavaksi artikkeliksi. --Miihkali (K • M) 22. maaliskuuta 2024 kello 20.46 (EET)
replies: text: Englanninkielinen Wikipedia kertoo Cagen säveltäneen tämän vasta 1987, kumpi mahtaa pitää paikkansa? --Kärrmes (keskustelu) 22. maaliskuuta 2024 kello 22.01 (EET) edit. Ilmeisesti pianolle 1985 ja uruille 1987. --Kärrmes (keskustelu) 22. maaliskuuta 2024 kello 22.10 (EET)

text: Varmaan varsin ok. Tuolla on kohta, jossa kerrotaan viimeisimmästä rahankerjuusta. Tuo ei oikein sovi Wikipediaan, kun viimeiset tuppaavat nopeasti vanhentumaan. Tarvisi täsmällisemmän ajanmääreen. Lähteessä ei suoraan sanottu, koska noita tikettejä alettiin myymään. --PtG (keskustelu) 24. maaliskuuta 2024 kello 09.32 (EET)
replies: text: :Muotoilin toisin. Miihkali (K • M) 26. maaliskuuta 2024 kello 15.15 (EET)

text: Vähän kielenhuoltoa vaatisi, voin yrittää katsoa myöhemmin. --Kärrmes (keskustelu) 30. maaliskuuta 2024 kello 23.40 (EET)
replies: text: :Hyvää työtä. Kiitos siitä. Miihkali (K • M) 4. huhtikuuta 2024 kello 09.03 (EEST)

text: Hyvinkin lupaavaksi. Iivarius (keskustelu) 24. huhtikuuta 2024 kello 14.59 (EEST)
Merkitään lupaavaksi. --Kärrmes (keskustelu) 24. huhtikuuta 2024 kello 15.10 (EEST)
</div>
thread_title:  Laatuarviointi
Keskustelu:Neljä pientä aikuista

message: Alma Pöysti voitti parhaan pääosan näyttelijän Jussi-palkinnon tästä elokuvasta!
Pitäisikö sekin mainita tässä artikkelissa? 91.154.192.131 23. maaliskuuta 2024 kello 18.19 (EET)
thread_title:  Alma Pöysti voitti parhaan pääosan näyttelijän Jussi-palkinnon tästä elokuvasta!
Keskustelu:Moskovan joukkoampuminen 2024

message: Jos artikkelin nimi on Moskovan joukkoampuminen 2024, niin tietolaatikon nimen tulisi olla sama. Artikkelin aloituksessa lihavoituna pitäisi esiintyä myös Moskova. Media sijoittaa ampumisen Moskovaan, vaikka se ilmeisesti tapahtui naapurikaupungissa. Kaiketi mennään median mukaan. -- Htm (keskustelu) 23. maaliskuuta 2024 kello 23.16 (EET)
replies: text: Lähes kaikki muut Wikipediat puhuu hyökkäyksenä tuohon konserttisaliin eikä erittele kaupunkia. Fimediat toki tykkää käyttää tuota Moskovan joukkoampuminen -termiä. Ehkä sekaannusta aiheuttaa Moskovan ympärille levittäytyvä Moskovan alue, jossa tuo tapahtumapaikkana ollut kaupunki sijaitsee. Pietiboii  (keskustelu) 24. maaliskuuta 2024 kello 09.11 (EET)
replies: text: :Niin näyttää. Joka tapauksessa, artikkelin nimen ja tietolaatikon nimen tulee olla sama ja artikkelin alussa lihavoituna on artikkelin nimi.  Jos tuntuu siltä, että artikkeli on väärällä nimellä, niin siirrosta pitää keskustella. Toistaiseksi nykyinen nimi on ihan hyvä. -- Htm (keskustelu) 24. maaliskuuta 2024 kello 09.22 (EET)
thread_title:  Artikkelin nimi
Keskustelu:Lauluja Nuppilasta

message: Näitä syntyy nyt nopealla tahdilla. Itse pidän tätä lupaavan tasoisena artikkelina. Jotta olisi aineksia hyväksi, pitäisi ainakin vilkaista, julkaistiinko esimerkiksi Rumbassa tai Soundissa tästä arvosteluja tuoreeltaan. --Miihkali (K • M) 23. maaliskuuta 2024 kello 23.25 (EET)
replies: text: Kannatan lupaavaksi. En vastusta valitsemista hyväksi. --James Chudrie (keskustelu) 26. maaliskuuta 2024 kello 13.08 (EET)

text: @Ville Siliämaa: Jaksaisitko taas lisätä ääninäytteitä? Sanoisin, että yksi A-puolelta ja toinen B-puolelta on sopiva määrä. Biisien suhteen minulla ei ole vahvaa mielipidettä. A-puolelta voisi ehkä ottaa Kuppilan tangon, kun siitä kerrotaan leipätekstissä pitkästi. Mutta tee niin kuin parhaaksi näet. Miihkali (K • M) 26. maaliskuuta 2024 kello 13.44 (EET)

text: Kannatan lupaavaksi. Mukavaa, että saadaan suomalaisillekin musiikkiteoksille laatumerkintöjä, vaikka tarvittava lähdemateriaali on usein kiven alla. --Kärrmes (keskustelu) 26. maaliskuuta 2024 kello 22.36 (EET)
replies: text: :Ääninäytteet voi napsasta tässä lähiaikoina! Sikäli kannatan myös artikkelia lupaavaksi, ja kiitokset Miihkalille saattaa nämä Lapparien albumi-artikkelit vähitellen uuteen uskoon. Terv. --Ville Siliämaa (keskustelu) 27. maaliskuuta 2024 kello 13.27 (EET)
Kannatan lupaavaksi. --Pietiboii  (keskustelu) 4. huhtikuuta 2024 kello 09.09 (EEST)
Merkitään lupaavaksi. --Kärrmes (keskustelu) 7. huhtikuuta 2024 kello 00.59 (EEST)
</div>
thread_title:  Laatuarviointi
Keskustelu:Broda Barnes

message: Tekstissä oli alun perin lause, joka kuului "Barnesin teorioita on enimmäkseen käytetty uskomuslääkinnän yhteisön keskuudessa"
Kyse oli johdannon viimeisestä lauseesta, jonka lähdettä ei yksilöity, mutta johdannon lopussa oli 3 lähdettä, jotka siis viittasivat koko johdantotekstiin.176.72.9.151 24. maaliskuuta 2024 kello 15.44 (EET)
Tutkin ensin kaksi nettilähdettä ja huomasin ettei niissä lue tällaista. Sen vuoksi oletin, että lauseen sisältö oli otettu kolmannesta, eli kirjalähteestä, mikä merkitsin tekstiin. Myöhemmin  havaitsin, että koko johdantokappale oli käännetty englanninkielisestä Wikipediasta, jossa kyseisen lauseen lähteeksi oli annettu artikkeli “Sub-laboratory” Hypothyroidism
and the Empirical use of Armour® Thyroid.Ko. artikkelista ei kuitenkaan löytynyt tällaista  väitettä, joten muutin tekstiä. (Lähteessä kerrotaan kyllä siitä, että Barnesin teoriat ovat kohdanneet kritiikkiä. Olisi kuitenkin hullua väittää, että hänen teoroitaan olisi käytetty lähinnä uskomuslääkinnässä, koska kyse on professorista, jolla on takanaan kuitenkin tieteellisesti vertaisarvioitu tutkimus ja lisäksi hänen hoitomuotonsa olivat reseptilääkkeitä, joita ei edes ole  mahdollista käyttää uskomushoidoissa. 
En tiedä, mikä oli tilanne esim. 1900-luvun lopussa, mutta ainakin 2000-luvun lääketieteellinen tutkimus tukeaa käsittääksenin hyvinkin Barnesin teorioita ja niillä on Suomessakin ihan professoritason kannatusta ainakin mitä tulee TSH:n käyttöön diagnostiikassa.)176.72.9.151 24. maaliskuuta 2024 kello 15.44 (EET)
thread_title: Kritiikki-luvun uudelleenmuotoilu
Keskustelu:Kai Eriksson

message: Lisätään kirja vasta kun siitä on dokumentoitua tietoa. Voihan olla ettei kustannusten jaosta ole päästy yksimielisyyteen eikä kirja edes ilmesty. Helmivyön julkaisupolitiikasta ei ole tietoa, omistaja näyttää olevan Juri Nummelin, joka ehkä voisi valaista molempia asioita. --abc10 (keskustelu) 25. maaliskuuta 2024 kello 09.02 (EET)
thread_title:  Paljas
Keskustelu:Vihamielinen arkkitehtuuri

message: Tähän artikkeliin on ympätty lintujen karkotus. Parempi ratkaisu on eriyttää se omaan artikkeliinsa https://en.wikipedia.org/wiki/Bird_control_spike 87.95.97.80 25. maaliskuuta 2024 kello 10.30 (EET)
thread_title:  Lintujen karkottaminen erikseen
Keskustelu:Rautavaara

message: Hei!
Olisiko kenelläkään tietoa Rautavaaralla sijaitsevasta Puumala kylästä, sen historiasta? Mitä kautta tietoa voisi etsiä? Edelleen tietääkseni Puumala kylän osa on olemassa. HennaKorkalainen-Tuononen (keskustelu) 25. maaliskuuta 2024 kello 13.33 (EET)
replies: text: Puumalan kylä on täällä. Mutta historiikeistä en tiedä, harvaan asuttua seutua. --Aulis Eskola (keskustelu) 25. maaliskuuta 2024 kello 15.02 (EET)
thread_title:  Puumala talo , kylä
Keskustelu:Kai Helenius (diplomaatti)

message: Kai Helenius on nähtävästi kuollut joskus vuoden 2023 aikana. Hautahaku-sivuston mukaan Helsingin Hietaniemen hautausmaalle on haudattu vuosina 1931–2023 elänyt Kai Helmer Helenius, ja tässä elokuussa 2023 pidetyssä puheessa hänet mainitaan vuoden aikana kuolleiden suomalaisten suurlähettiläiden joukossa. Jos tarkkaa kuolinpäivää ei löydy muualta, voin jossain vaiheessa käydä tsekkaamassa sen hautakivestä. --Risukarhi (keskustelu) 25. maaliskuuta 2024 kello 18.17 (EET)
replies: text: Hesarissa on varmaankin ollut kuolinilmoitus, mutta sieltä ei voi enää hakea haulla. Nähtävästi pitäisi monen silmäparin lukea ilmoitukset, koska tällainenkin tieto on livahtanut ohi. Olen välillä niitä lukenut, mutta joku muu on melkein aina ehtinyt kirjoittaa tiedon. --abc10 (keskustelu) 25. maaliskuuta 2024 kello 18.24 (EET)
replies: text: :Vilkaisin sivun kävijätilastoa, siitä kun toisinaan saa vihjettä mahdollisesta kuolinpäivästä tai kuolinilmoituksen ajankohdasta. Nyt oikeastaan ainoat selkeämmät piikit olivat 18.2.2023 ja 7.3.2023. HS 18.2.2023 oli juttu pojasta Joakimista (jutussa mainittiin isä Kai). HS 5.3.2023 löytyi Inger Heleniuksen (o.s. Serko) kuolinilmoitus, häntä muistavissa ”Kai” ja ”Joakim med barn och barnbarn”. –Anr (keskustelu) 25. maaliskuuta 2024 kello 21.10 (EET)
replies: text: :: Kävijätilastoissahan on piikki kaikissa kolmessa Wikipediassa 25.3.2023, eli sitä ennen tai huhtikuussa, jos on julkaistu ilmoitus. Luulin että olit katsonut tilastot, eli Hesarien selailu oli turhaa. Katsoin kyllä myös maaliskuun eikä osunut silmään tai voi olla huhtikuussa jonain arkipäivänä. EHkä Hbl:ssä. Täällä on joku Hbl:n innokas lukija, jos joku haluaa kutsua hänet talkoisiin. --abc10 (keskustelu) 26. maaliskuuta 2024 kello 10.41 (EET)
replies: text: :::Missä on piikki 25.3.2023? Voi olla että kuolinilmoitusta ei ole hesarissa ollut, tai jos on ollut niin ilman titteliä suurlähettiläs tai diplomaatti, sellaisen olisin huomannut. –Anr (keskustelu) 26. maaliskuuta 2024 kello 10.57 (EET)
replies: text: ::::Wikipedioiden tämän artikkelin lukutilastoista. Ja olen nyt katsonut Hesarit läpi vielä maalis-toukokuulta kaikki arkipäivätkin ilman diplomaatti- tai suurlähettilässuodatinta. Aina on mahdollista että meni sivu silmien. Mutta tosiaan, eivät kaikki halua julkista ilmoitusta. Aikanaan selviä vaikkapa Kukakukinosta. --abc10 (keskustelu) 26. maaliskuuta 2024 kello 12.01 (EET)
replies: text: :::::Ei ole. Mutta eipä sillä nyt ole väliä, menee jo ohi aiheen, joten ei siitä sen enempää. –Anr (keskustelu) 26. maaliskuuta 2024 kello 12.39 (EET)

text: :::::Kävin Hietaniemen hautausmaalla ja merkitsin artikkeliin hautakiven mukaiset synnyin- ja kuolinpäivät. Selasin myös Helsingin Sanomien kuolinilmoitukset tuon kuolinpäivän jälkeisiltä viikoilta aina toukokuun jälkipuolelle asti, mutta enpä minäkään sieltä mitään löytänyt. Kuka kukin on -kirjaa ei käsittääkseni julkaista enää suomeksi. --Risukarhi (keskustelu) 28. maaliskuuta 2024 kello 17.54 (EET)
replies: text: :::::: Tosiaan KKO jyrättiin Wikipedialla, sääli. --abc10 (keskustelu) 28. maaliskuuta 2024 kello 18.06 (EET)
thread_title:  Kuollut vuonna 2023
Keskustelu:Juholan koulu

message: Tietääkseni koulu on lopetettu joten en tiedä onko se enään merkityksellinen ollakseen tietosanakirjassa? Nimittäin yleensä ei ole koulujen yksiköistä artikelleita? Joten onko tästä linja ? 2607:F0D0:3602:69:0:0:0:4 26. maaliskuuta 2024 kello 01.25 (EET)
replies: text: Wikipedian linja on se, että lakkautettuja mitä tahansa kutsutaan historiaksi. -- Htm (keskustelu) 26. maaliskuuta 2024 kello 08.00 (EET)

text: Siis tämähän oli ainakin artikkelin mukaan joskus oma koulunsa. Tämä ei siis kerro pelkästä yksiköstä. Luurankosoturi ✉️ 26. maaliskuuta 2024 kello 12.17 (EET)

text: Sinänsä tiedon voi säilyttää myös niin että tästä tehdään uudelleenohjaus, ja jos jotain ei ole artikkelissa jo ennestään, sen voi lisätä. Ei tämän tarvitse olla turhan monimutkaista. -- Cimon Avaro 26. maaliskuuta 2024 kello 19.53 (EET)
thread_title:  Lopettu: Juholan koulu
Keskustelu:Arokissa

message: Ravinnoksi on artikkelissa väitetty "kaniinit". Lähde on suomalainen populaarikirjallisuuteen kuuluva kirja. Englanninkielisessä artikkelissa mainitaan muutama tusina saaliseläimiä, ja kaikki ovat varsin pieniä nisäkkäitä. Artikkeli pitäisi korjata tältä osin. Populaarikirjallisuuteen kuuluvia lähteitä tulisi käyttää hyvin varovaisesti. 2001:708:20:140B:0:0:0:19AB 26. maaliskuuta 2024 kello 09.16 (EET)
replies: text: Määrittelisitlkö populaarikirjallisuuden. -- Htm (keskustelu) 26. maaliskuuta 2024 kello 09.29 (EET)

text: Saaliiksi on kerrottu kaniinien lisäksi jyrsijät. Saaliseläinkohtaa voi tietysti parantaa ja tarkentaa muista lähteistä. Mutta nyt siinä on käytetty lähteenä suomalaisen eläintutkijan ja yliopistolehtorin kirjoittamaa kirjaa, joten lähteessä ei sinänsä pitäisi olla mitään vikaa, vaikka se onkin tarkoitettu maallikoille. Savir (keskustelu) 26. maaliskuuta 2024 kello 10.09 (EET)
thread_title:  Ravinto
Keskustelu:Leigh Brackett

message: Vuosi sitten kirjoittamani artikkeli, jonka Thi ystävällisesti viimeisteli. Artikkeli on mielestäni riittävän kattava lupaavaksi artikkeliksi, ja kuvituskin on hyvällä mallilla. --Miihkali (K • M) 27. maaliskuuta 2024 kello 19.46 (EET)
replies: text: Voisin jo kannattaa lupaavaksi. Mikä muuten oli Hugo-palkintokategoria? Voisiko se mainita siellä leipätekstin osuudessa? --PtG (keskustelu) 30. maaliskuuta 2024 kello 10.19 (EET)
replies: text: :Ainakaan nykyisestä lähteestä kategoria ei ilmene. Täytyy tutkia asiaa, tuskin se kovin vaikea on selvittää. Huomasin myös sellaisen tiedon, että The Long Tomorrow (1955) oli ehdolla parhaan romaanin Hugo-kategoriassa, ja että Brackett oli ensimmäinen nainen, jolle tällainen kunnia suotiin. Miihkali (K • M) 30. maaliskuuta 2024 kello 10.51 (EET)
replies: text: ::Hugo-palkinnoista on nyt enemmän tietoa. Miihkali (K • M) 23. toukokuuta 2024 kello 11.53 (EEST)

text: Kannatan kyllä lupaavaksi. Ja josko nyt kommentoitaessa joku muukin tämän huomaisi. --PtG (keskustelu) 4. kesäkuuta 2024 kello 22.20 (EEST)
thread_title:  Laatuarviointi
Keskustelu:Kempeleen seurakunnan vaiheita

message: Finnan mukaan ensimmäisen painoksen on julkaissut tekijä eikä seurakunta. Lähteiden linkit pitäisi kohdistaa tiettyyn tietueeseen eikä hakutulokseen jossa on kaikki painokset, koska siitä ei saa näkyviin kirjan tarkempia tietoja. Kirjapainoja ei ole tapana ilmoittaa, enkä näe että niillä tässäkään olisi erityistä merkitystä. --abc10 (keskustelu) 27. maaliskuuta 2024 kello 22.03 (EET)
replies: text: Tässä tietueessa ainakin mainitaan julkaisijaksi Kempeleen seurakunta alkuperäisenkin painoksen suhteen. Voi kuitenkin hyvin olla että Cajanus oli itse kokonaan alkuperäisen painoksen takana eikä seurakunta. Teen ehdottomasi fiksaukset vielä tekstiin. --Ville Siliämaa (keskustelu) 29. maaliskuuta 2024 kello 21.15 (EET)
replies: text: :Ehkä siinä on tehty oma tulkinta, mutta useimmissa lukee Tekijä. Yhdessä tietueessa näkyy tällainen sarja "Oulun tuomiorovastikunnan ja Iin rovastikunnan papiston julkaisuja, 8"  ja näköjään uuden painoksen tietueen selityksessäkin se mainitaan mutta ei varmaan ole itse kirjaan merkitty. Se vähän virallistaa julkaisua eikä ainakaan haittaa vaikka sen lisäisi ainakin tietolaatikkoon. --abc10 (keskustelu) 29. maaliskuuta 2024 kello 21.41 (EET)
thread_title:  Kustantaja
Keskustelu:Vidselin lentokenttä ja testialue

message: Onko Vidselin lentokenttä ja testialueita muissakin maissa kuin Ruotsissa, vai onko täsmenne tarpeeton?--MAQuire (keskustelu) 28. maaliskuuta 2024 kello 22.37 (EET)
replies: text: Pois otin. Pietiboii  (keskustelu) 29. maaliskuuta 2024 kello 12.36 (EET)
thread_title:  Täsmenne
Keskustelu:Anthony Cirelli

message: 28. maaliskuuta 2024 tehty yli 9 000 merkin lisäys on niin kömpelöä suomea ”Cirelli jäi ilman draftia OHL-draftissa ja päätyisi joukkueeseen jatkopelaajana.” jne. että itsellä heräsi epäilys onko teksti otettu suoraan enwikistä ja tehty siitä ainoastaan konekäännös. Sen takia lisäsin itse vain lähteet sopimuksille enkä hyväksynyt odottavaa muutosta. Knuutson273(keskustelu) 29. maaliskuuta 2024 kello 12.19 (EET)
thread_title: Konekäännös?
Keskustelu:Kolmen kappaleen probleema

message: Artikkelin nykyinen nimi (Kolmen kappaleen probleema) ei ole hyvää suomea: probleema-sanalle on olemassa suomenkielinen vastine ongelma, jota myös ainakin Helsingin Sanomat näyttäisi käyttävän tässä yhteydessä. Koska artikkeli on ollut nykyisellä nimellään hyvin pitkään ja myös sille löytyy lähteitä, en nimennyt sivua suoraan uudelleen vaan lisäsin -mallineen. ––Apalsola k • m 29. maaliskuuta 2024 kello 21.44 (EET) –– (lähdeviitettä muokattu) Apalsola k • m 29. maaliskuuta 2024 kello 21.49 (EET)
thread_title:  Artikkelin nimi 

thread_title:  Lähteet
Keskustelu luokasta:Suomen patsaat ja veistokset

message: Kuulostaa hieman oudolta, että tämä on Suomen muistomerkkien alaluokka. Minusta asia on paremminkin toisinpäin. Kaikki patsaat ja veistokset eivät ole muistomerkkejä, mutta osa patsaista ja veistoksista on muistomerkkejä. Tuntuisi, että luokkahierarkia pitäisi olla päinvastoin tai sitten näiden ei pitäisi olla edes samassa haarassa luokkapuuta.--MAQuire (keskustelu) 29. maaliskuuta 2024 kello 21.54 (EET)
thread_title:  Suomen muistomerkkien alaluokkana
Keskustelu mallineesta:Pelaaja

message: Ikämerkintää käytetään nyt väärin: sillä yritetään ilmaista ikää tietyllä ajanhetkellä (esim. tietyllä kaudella), mutta malline laskee sen aina uudestaan eli näyttää katseluhetkellä todellista ikää (ei historiallisen hetken mukaista ikää). Joko mallineelle pitäisi antaa ajankohta, johon mennessä ikä lasketaan tai selkeästi annetaan vain ikä eikä yritetän mallineessa päätellä tuota. Artikkelit pitäisi ainakin korjata, ehkä koko kenttä pitäisi poistaa. Ipr1 (keskustelu) 30. maaliskuuta 2024 kello 02.15 (EET)
thread_title:  Ikämerkinnän käyttö
Keskustelu:Eelis

message: Hei, lähteet tässä artikkelissa eivät ihan vakuuta. Kovemmista lähteistä löytyy: Eelis-nimen alkuperä on heprean Elisa, joka merkitsee "Jumalani on pelastus". Elisa on Vanhan testamentin profeetta. 2001:14BA:5E65:2100:59DA:98AD:FD65:BEA8 30. maaliskuuta 2024 kello 15.44 (EET)
thread_title:  Lähteet?
Keskustelu luokasta:Espanjalaiset ammattiliitot

message: Aiemmat alaluokat on nimetty erilailla, esimerkiksi :Luokka:Suomalaiset ammattiliitot.--MAQuire (keskustelu) 30. maaliskuuta 2024 kello 16.51 (EET)
replies: text: Siirsin luokan muiden vastaavien alaluokkien mukaiseksi.-- Miikalassa (keskustelu) 4. huhtikuuta 2024 kello 16.43 (EEST)
thread_title:  Nimi
Keskustelu:Norrbottenin rykmentti

message: Oikea termi on siis Norrbottenin rykmentti, ei Norbottenin rykmentti. Kuka voisi korjata? Kiitos! MailariX (keskustelu) 30. maaliskuuta 2024 kello 19.07 (EET)
replies: text: Korjasin. Olisit varmaan pystynyt itsekin korjaamaan, ks. Ohje:Sivun siirtäminen. --Silvonen (keskustelu) 31. maaliskuuta 2024 kello 07.34 (EEST)
thread_title:  Toinen "r" otsikkoon Norbottenin rykmentti => Norrbottenin rykmentti
Keskustelu:Kadonneet kosmonautit

message: Yllämainitut herrasmiehet väittivät kuulleensa kosmonautin avunhuutoja radiovastaanottimillaan.
Tästä salaliittoteoriasta yleensä puhuttaessa heidän nimensä nousevat hyvin nopeasti pintaan. Esim. https://www.vice.com/en/article/qjd5dm/judica-cordiglia-brothers-were-eavesdropping-soviet-space-radio-transmissions-cries-for-help-mystery
Jos joku voisi kirjoittaa selkeästi heistä artikkeliin niin olisi hyvä. Reparare (keskustelu) 30. maaliskuuta 2024 kello 22.23 (EET)
thread_title:  Achille & Giovanni Judica-Cordiglia